Zaključci sa 4. sjednice NVa- 24.11.2025.

Dnevni red:
1.  Usvajanje zapisnika s 3. sjednice Nastavničkog vijeća održane 21. listopada 2025. godine,
2.  Prijedlog Nastavničkom vijeću za utvrđivanje primjerenog programa srednjeg obrazovanja   za učenike s teškoćama u razvoju
3.  Pedagoške mjere, 
4.  Molbe učenika,
5.  Razno.
Točka 1)

Otvara se rasprava glede teksta zapisnika 3. sjednice Nastavničkog vijeća održane 21. listopada 2025. godine. Nakon što je utvrđeno kako primjedbi i nadopuna nema, ravnateljica isti daje na glasovanje. Tekst zapisnika je jednoglasno usvojen. 
 
Točka 2)
Pedagoginja J.B.A. obraća se Nastavničkom vijeću sa prijedlogom utvrđivanja primjerenog programa srednjeg obrazovanja za učenika s teškoćama u razvoju, za učenicu E.B. iz 1.1 razreda. Učenica ima teškoće u savladavanju nastavnog gradiva radi specifičnih teškoća u učenju, odnosno disleksije i disgrafije. Pedagoginja iznosi prijedlog na osnovi razgovora sa majkom, učenicom, nastavnicima Razrednog vijeća 1.1 razreda te nalaza i mišljenja psihologa, logopeda i školskog liječnika. Sukladno nalazima, preporuka je da učenica nastavi školovanje po redovitom programu uz individualizirane postupke iz svih nastavnih predmeta. Nastavničko vijeće jednoglasno prihvaća prijedlog.

Točka 3)
Ravnateljica moli razrednike da predlože pedagoške mjeru opomene pred isključenje.
2.2 razred
N.G. – pedagoška mjera se predlaže zbog velikog broja neopravdanih sati (99 sati) 

3.4 razred
L.S.– pedagoška mjera se predlaže zbog velikog broja neopravdanih sati (57 neopravdanih sati)
Članovi Nastavničkog vijeća jednoglasno izglasavaju pedagoške mjere opomene pred isključenje.

Točka 4)
Majka učenice N.V. upućuje zamolbu Nastavničkom vijeću za premještaj iz Prirodoslovno i grafičke škole Rijeka u Ugostiteljsku školu Opatija za smjer Tehničar/ ka posluživanja. Molba učenice se jednoglasno prihvaća i učenica se upisuje u razredni odjel 1.5. 

Majka učenice I.V.  upućuje zamolbu za premještajem učenice iz srednje škole Antuna Barca u Crikvenici, ekonomski smjer, u Ugostiteljsku školu Opatija u smjer Tehničar /ka posluživanja. Molba učenice se jednoglasno prihvaća i učenica se upisuje u razredni odjel 1.5.

Učenik J.K. upućuje zamolbu Nastavničkom vijeću za prebacivanje iz Gimnazije Antuna Mohorovića u Rijeci u Ugostiteljsku školu Opatija za zanimanje konobar. Molba učenika se jednoglasno prihvaća i učenik se upisuje u razredni odjel 1.2.

Majka učenice N.Đ.  upućuje zamolbu za prelazak učenice iz Prometne škole u Rijeci, smjer Tehničar / ka cestovnog prometa u ugostiteljsku školu Opatija za smjer Slastičar/ka. Molba učenice se jednoglasno prihvaća te se učenica upisuje u razredni odjel 1.2

Učenica L.S. upućuje zamolbu za prelazak iz Hotelijerske škole Opatija u Ugostiteljsku školu Opatija za smjer Tehničar/ ka za ugostiteljstvo. Molba učenice se jednoglasno prihvaća te se učenica upisuje u razredni odjel 1.1.

Majka učenice A.N. iz razrednog odjela 2.2, smjer konobar upućuje molbu Nastavničkom vijeću za premještaj u razredni odjel 2.5, smjer tehničar posluživanja. Molba  se jednoglasno prihvaća.

L.U., učenica  2.2 razreda, smjer konobar, podnosi molbu za premještaj u razredni odjel 2.5, smjer tehničar posluživanja. Molba učenice se jednoglasno prihvaća.

Majka učenika Š.V. koji trenutno pohađa 2.4 razred upućuje molbu za premještaj iz smjera kuhar u smjer turističko hotelijerski tehničar. Učenik se upisuje u razredni odjel  2.1 od 25. studenog 2025. godine.

Majka učenice L.T. upućuje zamolbu Nastavničkom vijeću za prelazak iz Prometne škole u Rijeci u Ugostiteljsku školu Opatija za smjer kuhar. Molba učenice se jednoglasno prihvaća no majka učenice je obavijestila Školu da je učenica ipak odustala od upisa.

Majka učenice P.J. podnosi zahtjev za premještajem učenice iz Obrtničke škola Opatija u Ugostiteljsku školu Opatija za zanimanje konobar. Molba učenice se jednoglasno odbija.

Točka 5)

Ravnateljica obavještava Nastavničko vijeće da će božićni domjenak biti u četvrtak,18. prosinca 2025. godine u 19.30 sati u restoranu „Mira“.

Ravnateljica obavještava Nastavničko vijeće da će se domjenak za djelatnike Ugostiteljske škole koji su se u skorije vrijeme umirovili održati u kabinetima posluživanja, u četvrtak, 18. prosinca.

Profesorica LJ.V. obavještava Nastavničko vijeće da se u četvrtak, 04. prosinca, održati projekt Večer matematike te poziva sve zainteresirane da se pridruže učenicima u videokonferencijskoj sali s početkom u 18.00 sati.

Ravnateljica moli nastavnike koji imaju zadnje satove da nakon izlaska iz razreda provjere da su svijetla zagašena i prozori zatvoreni.

Ravnateljica moli da se velikim pljeskom nagrade nastavnica i mentorica A.M. i njezina učenica A.V. koje su osvojile treće mjesto na prestižnom međunarodnom natjecanju AEHT-a koje se ove godine održalo u Švedskoj. Ovo je do sada najbolji plasman naših učenika i mentora na natjcanju AEHTA. Također pohvaljuje nastavnike I.L. i njezinu učenicu L.M. kao i nastavnika D.C. te njegovog učenika I.Š. koji su zauzeli odlična četvrta mjesta. Ravnateljica naglašava da se ove godine takmičilo 460 natjecatelja!

